Viborger Samler, 1846-07-20
Nyeste Postefterretninger. Storbritannien og Jrland. Efterat Lord John Russell var gjenvalgt for City, holdt han til sine Vælere en Tale, hvori han udhævede det store Ansvar, han havde paataget sig, og Grundprinciperne for sin nye Administration. Sin fornemste Støtte fandt han deri, at de Grundsætninger, han nu skulde bringe i Udførelse, vare billigede af den offentlige Mening. Det hidtilværende Toldsystem, forsaavidt som det var et Beskyttelses=Toldsystem, havde han allerede ved sin første Udvælgelse til Parlementsmedlem for City anseet og betegnet som forkasteligt; Opkrævelsen af Afgifter var en Nødvendighedsforholdsregel, som Nationalgjældens Forretning, Flaadens og Hærens Underhold, samt Civil- og Justits=Administrationen paabøde, men Afgifter, der kun paabødes for at fylde enkelte Jndividers Lommer, vare ubetingede en Uretfærdighed, og saadanne maatte afskaffes. Omsider havde disse Grundsætninger fundet almindelig Anerkjendelse, og om ogsaa han og hans Venner turde tillægge sig den Roes at have været de standhaftige Forfegtere af disse liberale Grundsætninger, saa vilde han dog ingenlunde udelukkende tilegne sig eller sine politiske Venner den udmærkede Roes at have tilkæmpet sig den sidste udmærkede Seier. Thi fremfor Alle tilkom Ærespalmen de Herrer Villiers, Cobden og de andre Mænd, der havde nedbragt fra Himmelen Handelsphilosophien", og kun Jndivider, befængte med indgroede Fordomme og hildede af forældede Meningers Baand, som de ikke havde Kraft til at sprænge, kunde miskjende eller frakiende Sir R. Peels store Talent og Standhaftighed med Hensyn til disse sande Livsspørgsmaal for Fædrelandet. Men hvor store end Enkeltes Fortjenester vare med Hensyn til den tilkæmpede ublodige Seier, saa maatte han dog erklære, at denne ikke vilde være tilkæmpet, dersom ikke det engelske Folks sunde Forstand og Jntelligents var kommen de Enkeltes og Legislaturens Bestræbelser til Hjælp. Det var Folkets Jntelligents, der havde gjort Udslaget! "Og naar jeg nu, tilføiede den ædle Lord, stænker paa de store Forsamlinger, paa de heftige med Jnvectiver spækkede Taler, som for ikke længe siden holdtes, og naar jeg sammenligner dermed hvor rolig den store Forholdsregel om Kornlovenes Ophævelse og Tariffens Forandring er uddebatteret i Over- og Underhuset og bleven til Lov, da kan jeg ei undlade at beundre Aanden i den britiske Statsforvaltning. - Ved Synet af den almindelige Gjæring erindredes jeg uvilkaarligen om vort Lands Jern værker. Der finder man Kiedler, fulde af smeltet Erts, glødende af Hede og i saadanne Masser, at de synes tilstrækkelige til at tilintetgjøre de store Bygninger, hvor de findes; men de, der forestaae Glødningsprocessen, forstaae at lede Massen i forskjellige Kanaler, der bringe den til fjerne Reservoirs, vel med den fornødne Hurtig hed, men derhos saaledes, at Jntet derved beskadiges eller gaaer tilgrunde, og omsider, naar Processen er fuldendt, dannes af den røde, glødende Masse maaskee et Drivhjul til en Fabrik eller et Ploviern, og enhver Gjæring, kort sagt, Alt hvad der syntes farligt i Luttringsprocessen, bliver et Redskab, der tjener til et udbrede Velvære og alleslags Velsignelser overalt iblandt Folket." – Dernæst udtalte Lord J. Russell, at han vilde gjøre Antagelsen af den frie Handels Principer til Hovedformaalet for sin Cabinetspolitik, og forme Toldsatserne og Afgifterne i Statens, og ingenlunde i enkelte privilegerede Klassers Jnteresse. Med Hensyn til det vigtige Spørgsmaal om Sukkertolden erklærede Lorden at han ikke specielt kunde omtale dette Punct; han maatte henvise til de nærmest forestaaende Parlementsforhandlinger. Hvad vi ville" saaledes vedblev Lorden, er iøvrigt intet nyt udklækket System; det er kun følgende ganske beskedne og ydmyge Erklæring: "Der gives vel nogle Spørgsmaal, som Lovgivningens Dygtighed kan afgjøre; men Ledelsen af Landets Jndustrie; Forsøget paa at regulere dets Markeder; Bestemmelsen om det, hvorpaa Arbeiderne skal anvende deres Arbeide; hvor der skal kjøbes og naar der skal sælges: alle disse Ting ere Gienstande, som det meest indsigtsfulde og vise Overhuus og det meest dydige Underhuus, der nogensinde har existeret, ikke vide at anordne saa godt, som Slagteren, Forpagteren og Haandværksmanden." TilSlutning omtalte Lord John Russell endnu Nødvendig, heden af en omfattende Forbedring af Folkeunderviisnings væsenet, som hvis Grundlag han fremfor Alt betegnede fuldkommen Troes= og Religionsfrihed.